Diari Oficial de la Generalitat Valenciana


Sumari del DOGV 3591, del 27-09-1999 (1999/8228)

DECRET 135/1999, de 17 de setembre, del Govern Valencià, pel qual es crea el Col·legi Públic número 49 d'Alacant, per integració de l'Escola d'Educació Infantil Sierra Bernia i del Col·legi Públic Nuestra Señora de la Victoria.
-----------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/135/dof/vci/html**

### Dades del document

Número de DOGV
:   3591

Data del DOGV
:   27-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8228


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Alacant

DECRET 135/1999, de 17 de setembre, del Govern Valencià, pel qual es crea el Col·legi Públic número 49 d'Alacant, per integració de l'Escola d'Educació Infantil Sierra Bernia i del Col·legi Públic Nuestra Señora de la Victoria. [1999/S8228]
  
La projecció de les dades censals d'Alacant va aconsellar, al seu moment, que en el districte escolar AL.3203 del mapa escolar de la Comunitat Valenciana es preveiera la integració de l'Escola d'Educació Infantil Sierra Bernia i del Col·legi Públic Nuestra Señora de la Victoria.
  
El Consell Escolar Municipal d'Alacant i els consells escolars dels centres afectats han emés informe favorable respecte de la proposta d'integració.
  
La Inspecció Educativa i la Direcció General de Centres Docents han emés informe favorable respecte d'això. Les dades de matrícula dels cursos escolars anteriors permeten dur endavant les previsions realitzades en el mapa escolar i obtindre amb això una millor rendibilitat dels recursos personals i materials destinats en la zona. Així mateix, l'alumnat es beneficiarà d'una millor coordinació pedagògica entre l'Educació Infantil i l'Educació Primària que facilitarà el trànsit d'un nivell educatiu a un altre.
  
Els immobles de l'Escola d'Educació Infantil Sierra Bernia i del Col·legi Públic Nuestra Señora de la Victoria són colindants i complixen els requisits exigits pel Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitaris, i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de titularitat de la Generalitat Valenciana.
  
Els mestres que tenen destinació definitiva en els centres existents en l'actualitat i que, com a conseqüència de la transformació s'adscriguen al centre creat per este decret, mantindran a tots els efectes l'antigüitat que poseïen en el centre d'origen, en aplicació d'allò establit en la disposició addicional sèptima del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Butlletí Oficial de l'Estat de 6 d'octubre de 1998.
  
En virtut d'això, i conformement al que establix l'article 17 de la Llei Orgànica 8/1985, de 3 de juliol , Reguladora del Dret a l'Educació i en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Ciència, després de la deliberació prèvia del Govern Valencià, en la reunió celebrada el dia 17 de setembre de 1999.
  
DECRETE
  
Article 1
  
Es crea, per integració de l'Escola d'Educació Infantil Sierra Bernia i del Col·legi Públic Nuestra Señora de la Victoria, els dos d'Alacant, el següent centre docent:
  
Provincia: Alacant
  
Localitat: Alacant
  
Denominació: Col·legi Públic d'Educació Infantil i Primària, número 49
  
Codi: O3015191
  
Titular: Generalitat Valenciana
  
Domicili: c/ Cuarzo, núms. 19 i 21
  
Composició: 6 unitats d'Educació Infantil, 16 d'Educació Primària i 3 d'Educació Especial
  
Capacitat: 150 llocs d'Educació Infantil i 400 d'Educació Primària
  
Article 2
  
Els llocs de treball del centre seran els següents:
  
- 7 d'Educació Infantil
  
- 16 d'Educació Primària
  
- 2 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 5 d'Educació Especial, Pedagogia Terapèutica
  
- 1 d'Audició i Llenguatge
  
Article 3
  
El centre aplicarà el programa d'educació bilingüe Programa d'Incorporació Progressiva (PIP).
  
Article 4
  
S'extingix l'Escola d'Educació Infantil Sierra Bernia, codi 54436372, i el Col·legi Públic Nuestra Señora de la Victoria, codi 94687637, els dos d'Alacant. Les seues unitats, llocs de treball, plantilla docent, així com el material i equipament, s'integraran en el Col·legi Públic número 49 de la mateixa localitat.
  
Disposició addicional
  
El que s'establix en el present decret s'inscriurà en el Registre de Centres Docents de la Comunitat Valenciana.
  
.
  
Disposicions finals
  
Primera
  
Es faculta el conseller de Cultura, Educació i Ciència perquè adopte les mesures que siguen necessàries per al compliment i desenrotllament d'allò establit en este decret, així com per a modificar, si es dóna el cas, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els efectes s'entendran referits a l'inici del curs escolar 1999/2000.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI